9.  การจัดการ

-   โครงสร้างองค์กร

[]

-   โครงสร้างการจัดการ

คณะกรรมการ

1. นายอนุโรจน์ เสนีย์ประกรณ์ไกร (ประธานกรรมการ)

2. นายจรัล เจตนลิน (รองประธานกรรมการ)

3. นายประพจน์ ลาภพิเชฐ (กรรมการ)

4. นายวู ยู ติง (กรรมการ)

5. นายจาง ยิง ฟู (กรรมการ)

6. นายหลิว ปิง ซุง (กรรมการ)

7. นางพรวิภา เสนีย์ประกรณ์ไกร (กรรมการ)

8. นางเจนจิรา เจตนลิน (กรรมการ)

9. นายศักดิ์ริน ชูศักดิ์ตระกูล (กรรมการอิสระ)

10. ดร.อนุภาพ ถิรลาภ (กรรมการอิสระ)

11. นายสมพร หวานกิจเจริญ (กรรมการอิสระ)

12. นายโรจน์พันธ์ เสนีย์ประกรณ์ไกร (เลขานุการคณะกรรมการ)

การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 11 ท่าน ประกอบด้วย

- กรรมการที่เป็นผู้บริหาร 1 ท่าน

- กรรมการที่ไม่ได้เป็นผู้บริหาร 2 ท่าน

- กรรมการที่เป็นตัวแทนผู้ถือหุ้นใหญ่ 5 ท่าน

(โดยเป็นตัวแทนของกลุ่มนายจาง ยิง ฟู 1 ท่าน, กลุ่มนายวู ยู ติง 1 ท่าน, กลุ่มลาภพิเชฐ 1
ท่าน, กลุ่มเสนีย์ประกรณ์ไกร 1 ท่าน, กลุ่มเจตนลิน 1 ท่าน)

- กรรมการอิสระและกรรมการตรวจสอบ 3 ท่าน

* ดังนั้นบริษัทมีกรรมการที่เป็นอิสระทั้งหมด 3 ท่าน คิดเป็นร้อยละ 27 ของกรรมการทั้งคณะ
หรือคิดเป็น 1 ใน 3 ของกรรมการทั้งคณะ

ประธานกรรมการกับกรรมการผู้จัดการเป็นบุคคลเดียวกัน
อย่างไรก็ตามโครงสร้างคณะกรรมการของบริษัทประกอบด้วยกรรมการที่เป็นอิสระ 1 ใน 3
ของคณะกรรมการทั้งหมด ซึ่งจะทำให้เกิดการคานอำนาจและการสอบทานการบริหารงาน

คณะกรรมการได้มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมายแผนธุรกิจ
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น

คณะกรรมการยังเป็นผู้พิจารณาการกำหนดและแยกบทบาทหน้าที่และความรับผิดชอบระหว่างคณะกรรมการ
คณะอนุกรรมการและฝ่ายจัดการอย่างชัดเจน

อำนาจหน้าที่ของคณะกรรมการบริษัท

1.  อำนาจหน้าที่ตามพระราชบัญญัติบริษัทมหาชนจำกัดฉบับปี พ.ศ.2535
    และกฎหมายอื่นใดที่กำหนดให้เป็นอำนาจหน้าที่ของกรรมการหรือคณะกรรมการของบริษัทมหาชนจำกัด

2.  อำนาจหน้าที่ตามที่กำหนดไว้ในข้อบังคับของบริษัท

3.  กำหนดนโยบายและเป้าหมายในการดำเนินธุรกิจบริษัท

4.  อนุมัติการแต่งตั้งและถอดถอนกรรมการผู้จัดการใหญ่ รวมทั้งอนุมัติอัตราเงินเดือน ค่าตอบแทน
    หรือผลประโยชน์อื่นใดแก่บุคคลดังกล่าว

5.  มอบหมายหรือแนะนำกรรมการผู้จัดการใหญ่เพื่อให้พิจารณาหรือปฏิบัติในเรื่องใดเรื่องหนึ่งตามที่คณะกรรมการเห็นสมควร

6.  แต่งตั้งอนุกรรมการหรือคณะทำงานเพื่อพิจารณาเรื่องใดเรื่องหนึ่งตามที่คณะกรรมการเห็นสมควร

7.  พิจารณาเรื่องใดๆ ที่เสนอโดยคณะกรรมการผู้จัดการใหญ่เพื่อให้ความเห็นชอบหรือให้สัตยาบัน

8.  ให้คำแนะนำแก่ที่ประชุมผู้ถือหุ้นในเรื่องต่อไปนี้

    1.  การจ่ายเงินปันผล

    2.  การก่อให้เกิดหนี้สินโดยการออกหุ้นกู้ ตั๋วเงิน หรือหลักทรัพย์ใดๆ
        ซึ่งการก่อหนี้สินดังกล่าวจะต้องได้รับอนุมัติจากผู้ถือหุ้น

    3.  การแต่งตั้งผู้ตรวจสอบบัญชีของบริษัท

    4.  เรื่องใดๆ ที่นอกเหนืออำนาจของคณะกรรมการ

การแต่งตั้งและถอดถอนกรรมการ

1.  คณะกรรมการของบริษัทต้องมีไม่น้อยกว่า 11 คน แต่ไม่มากกว่า 15 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
    รวมทั้งจะต้องเป็นผู้มีคุณสมบัติและไม่มีลักษณะต้องห้ามตามที่กำหนดโดยกฎหมายว่าด้วยบริษัทมหาชนจำกัดและประกาศคณะกรรมการกำกับหลักทรัพย์และตลาดหลักทรัพย์

2.  กรรมการต้องได้รับการเลือกตั้งโดยที่ประชุมผู้ถือหุ้นตามหลักเกณฑ์และวิธีการดังนี้

- เลือกตั้งโดยใช้เสียงข้างมากโดยให้ถือว่าผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง

- ให้ผู้ถือหุ้นลงคะแนนเสียงเลือกบุคคลที่ได้รับการเสนอชื่อเป็นกรรมการทีละคน
บุคคลได้รับคะแนนเสียงจากผู้ถือหุ้นคนใดคนหนึ่งจะถือว่าได้รับคะแนนเสียงตามจำนวนที่ผู้ถือหุ้นผู้นั้นมีอยู่ทั้งหมด
โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากน้อยเพียงใดไม่ได้

-
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่พึงจะมีหรือพึงจะเลือกในครั้งนั้น
ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมีให้ประธานที่ประชุมเป็นผู้ออกเสียงชี้ขาด

3.  ในการประชุมสามัญประจำปีผู้ถือหุ้นทุกครั้งให้กรรมการ 1 ใน 3 ออกจากตำแหน่ง
    ถ้าจำนวนกรรมการไม่สามารถแบ่งออกเป็น 3 ส่วนได้ก็ให้ออกในจำนวนที่ใกล้ที่สุดกับส่วน 1
    ใน 3 โดยให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

4.  ในกรณีที่ตำแหน่งว่างลงเพราะเหตุอื่นนอกจากถึงคราวออกตามวาระ
    ให้คณะกรรมการออกมติเลือกบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคราวถัดไป
    เว้นแต่วาระของกรรมการจะเหลือน้อยกว่า 2 เดือน
    มตินี้จะต้องประกอบด้วยคะแนนเสียงไม่น้อยกว่า 3 ใน 4
    ของจำนวนกรรมการที่ยังเหลืออยู่และบุคคลที่เข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

5.  ในการประชุมผู้ถือหุ้น
    ผู้ถือหุ้นอาจลงมติให้กรรมการคนใดออกจากตำแหน่งก่อนถึงวาระได้ด้วยคะแนนเสียงไม่น้อยกว่า
    3 ใน 4
    ของจำนวนผู้ถือหุ้นที่มาประชุมและมีสิทธิ์ออกเสียงและมีหุ้นรวมกันได้ไม่น้อยกว่ากึ่งหนึ่งของจำนวนหุ้นที่ถือในการประชุมครั้งนั้น

หลักเกณฑ์ในการคัดเลือกกรรมการอิสระ

1.  เป็นผู้ที่มีความรู้ความสามารถและมีความเชี่ยวชาญในสาขาวิชาที่ต่างกัน

2.  ถือหุ้นไม่เกินร้อยละ 5 ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
    บริษัทร่วม ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

3.  ไม่มีส่วนร่วมในการบริหารงาน รวมทั้งไม่เป็นลูกจ้าง
    พนักงานหรือที่ปรึกษาที่ได้รับเงินเดือนประจำ หรือเป็นผู้มีอำนาจควบคุมบริษัท บริษัทในเครือ
    บริษัทร่วม
    หรือเป็นบุคคลที่อาจมีความขัดแย้งโดยต้องไม่มีผลประโยชน์หรือส่วนได้ส่วนเสียในลักษณะดังกล่าว

4.  ไม่มีความสัมพันธ์ทางธุรกิจ ไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อม
    ทั้งในด้านการเงินการบริหารของบริษัท บริษัทในเครือ บริษัทร่วม
    หรือบุคคลอื่นที่มีความขัดแย้งในลักษณะที่จะทำให้ขาดความเป็นอิสระ

5.  ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
    หรือบุคคลที่มีความขัดแย้งและไม่ได้รับการแต่งตั้งเป็นตัวแทนเพื่อรักษาผลประโยชน์ของกรรมการ
    ผู้ถือหุ้นรายใหญ่

การประชุมคณะกรรมการ

คณะกรรมการมีกำหนดประชุมโดยปกติเป็นประจำทุกไตรมาสของปีและอาจมีการประชุมเพิ่มตามความจำเป็น
โดยมีการกำหนดวาระชัดเจน ล่วงหน้า และมีวาระพิจารณาติดตามผลดำเนินงานเป็นประจำ
ฝ่ายเลขานุการบริษัทได้จัดทำหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
7 วัน เพื่อให้กรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 2 ชม. โดยในปี 2547 ที่ผ่านมา
คณะกรรมการมีการประชุมตามวาระปกติจำนวน 4 ครั้ง และประชุมตามวาระพิเศษจำนวน 3 ครั้ง
รวมทั้งสิ้น 7 ครั้ง โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

+------------------------+----------------+----------------+-----------+
| รายชื่อ                  | การเข้าร่วมประชุม |                |           |
|                        | /การประชุมทั้งหมด |                |           |
|                        | (ครั้ง)          |                |           |
+------------------------+----------------+----------------+-----------+
|                        | ก              | กา             | รวม       |
|                        | ารประชุมวาระปกติ | รประชุมวาระพิเศษ |           |
+------------------------+----------------+----------------+-----------+
| 1.  นายอนุโรจน์          | 4/4            | 3/3            | 7/7       |
|     เสนีย์ประกรณ์ไกร      |                |                |           |
|                        | 4/4            | 3/3            | 7/7       |
| 2.  นายจรัล เจตนลิน      |                |                |           |
|                        | 4/4            | 3/3            | 7/7       |
| 3.  นายประพจน์ ลาภพิเชฐ  |                |                |           |
|                        | 1/4            | 0/3            | 1/7       |
| 4.  นายวู ยู ติง          |                |                |           |
|                        | 4/4            | 0/3            | 4/7       |
| 5.  นายจาง ยิง ฟู        |                |                |           |
|                        | 4/4            | 0/3            | 4/7       |
| 6.  นายหลิว ปิง ซุง       |                |                |           |
|                        | 4/4            | 3/3            | 7/7       |
| 7.  นางพรวิภา           |                |                |           |
|     เสนีย์ประกรณ์ไกร      | 4/4            | 3/3            | 7/7       |
|                        |                |                |           |
| 8.  นางเจนจิรา เจตนลิน   | 4/4            | 3/3            | 7/7       |
|                        |                |                |           |
| 9.  นายศักดิ์ริน ชูศักดิ์ตระกูล | 2/4            | 0/3            | 2./7      |
|                        |                |                |           |
| 10. ดร.อนุภาพ ถิรลาภ     | 4/4            | 0/3            | 4/7       |
|                        |                |                |           |
| 11. นายสมพร หวานกิจเจริญ |                |                |           |
+------------------------+----------------+----------------+-----------+

ทั้งนี้ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากประธานกรรมการอิสระและกรรมการตรวจสอบพร้อมให้คณะกรรมการและผู้ที่เกี่ยวข้องตรวจสอบได้

คณะอนุกรรมการ

คณะกรรมการได้แต่งตั้งคณะกรรมการตรวจสอบเพื่อช่วยในการกำกับดูแลกิจการของบริษัท
มีวาระการดำตำแหน่งคราวละ 3 ปี ประกอบด้วยกรรมการ 3 ท่านทุกท่านเป็นกรรมการอิสระ

คณะกรรมการตรวจสอบ

1. นายศักดิ์ริน ชูศักดิ์ตระกูล (ประธานกรรมการตรวจสอบ)

2. ดร.อนุภาพ ถิรลาภ (กรรมการตรวจสอบ)

3. นายสมพร หวานกิจเจริญ (กรรมการตรวจสอบ)

อำนาจหน้าที่ของคณะกรรมการตรวจสอบ

คณะกรรมการตรวจสอบมีขอบเขตหน้าที่ในการช่วยปฏิบัติงานของคณะกรรมการบริษัทเกี่ยวกับการสอบทานรายงานทางการเงินให้เป็นไปตามมาตรฐานบัญชีเพียงพอและเชื่อถือได้
สอบทานระบบควบคุมภายในและการตรวจสอบภายในให้มีประสิทธิภาพ
สอบทานการปฏิบัติตามกฎหมายและระเบียบข้อบังคับต่างๆที่เกี่ยวข้อง
พิจารณาการเปิดเผยข้อมูลของบริษัทเกี่ยวกับรายการที่เกี่ยวข้องกันหรือรายการที่อาจมีความขัดแย้งทางผลประโยชน์
พิจารณาคัดเลือกและเสนอแต่งตั้งผู้สอบบัญชีรวมทั้งปฏิบัติการอื่นใดที่อาจกำหนดเพิ่มเติมโดยคณะกรรมการบริษัท

บริษัทไม่มีอนุกรรมการกำหนดค่าตอบแทนแต่มีกระบวนการพิจารณาค่าตอบแทนเบื้องต้นที่เหมาะสมโดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
รวมทั้งผลประกอบการของบริษัทประกอบการพิจารณากำหนดก่อนนำเสนอความเห็นต่อที่ประชุมผู้ถือหุ้นเพื่อพิจารณาตัดสินใจขั้นสุดท้าย

คณะผู้บริหาร

1.  นายอนุโรจน์ เสนีย์ประกรณ์ไกร (กรรมการผู้จัดการใหญ่)

2.  นายโรจน์พันธ์ เสนีย์ประกรณ์ไกร (รองกรรมการผู้จัดการใหญ่)

3.  ดร.โทมัส รอย วิลสัน (ผู้ช่วยกรรมการสายงานวิจัย)

4.  นางสาวลัดดา เฮียบสุวรรณ (ผู้ช่วยกรรมการสายบัญชีการเงิน)

5.  นายปรีชา ยิ้มย่อง (ผู้จัดการฝ่ายทรัพยากรมนุษย์)

6.  นายจิตตศักดิ์ ปรีชารัตน์ (ผู้จัดการฝ่ายขายและการตลาด)

7.  นางสาวสมถวิล ปานสกุล (ผู้จัดการฝ่ายบัญชีและการเงิน)

8.  นายสัจจา อัศรัสกร (ผู้จัดการฝ่ายจัดซื้อ)

อำนาจหน้าที่ของคณะผู้บริหาร

คณะผู้บริหารมีหน้าที่รับนโยบายของบริษัทและปฏิบัติตามแนวทางที่ได้รับมอบหมายจากคณะกรรมการเพื่อช่วยในการกำกับดูแลและบริหารกิจการให้เกิดความมีประสิทธิภาพสูงสุด
รวมทั้งมีอำนาจในการตัดสินใจเรื่องที่มีนัยสำคัญต่อการดำรงอยู่ได้ของกิจการบริษัทเพื่อให้เกิดความก้าวหน้าและมั่นคง

ค่าตอบแทนของกรรมการและระดับผู้บริหาร

บริษัทได้กำหนดนโยบายค่าตอบแทนกรรมการไว้ให้อยู่ในระดับเดียวกับอุตสาหกรรม
และสูงพอที่จะดูแลรักษากรรมการที่มีคุณสมบัติที่ต้องการ และได้ขออนุมัติจากที่ประชุมผู้ถือหุ้นแล้ว

ค่าตอบแทนคณะกรรมการบริษัท

ค่าตอบแทนคณะกรรมการสำหรับปี 2547 รวม 11
ท่านประกอบด้วยค่าตอบแทนรายเดือนและค่าตอบแทนพิเศษจำนวน 1,615,000.00 บาท
โดยแยกเป็นค่าตอบแทนรายบุคคลดังนี้

+-------------------------+---------------+-------------+-------------+
| รายชื่อกรรมการ            | จำนวนเงิน      |             |             |
|                         | (บาท)         |             |             |
+-------------------------+---------------+-------------+-------------+
|                         | ค่าตอบแทนรายปี  | ค่าเบี้ยประชุม  | รวม         |
+-------------------------+---------------+-------------+-------------+
| 1.  นายอนุโรจน์           | 132,000.00    | 40,000.00   | 172,000.00  |
|     เสนีย์ประกรณ์ไกร       |               |             |             |
|                         | 102,000.00    | 40,000.00   | 142,000.00  |
| 2.  นายจรัล เจตนลิน       |               |             |             |
|                         | 102,000.00    | 40,000.00   | 142,000.00  |
| 3.  นายประพจน์ ลาภพิเชฐ   |               |             |             |
|                         | 103,000.00    | 10,000.00   | 113,000.00  |
| 4.  นายวู ยู ติง           |               |             |             |
|                         | 103,000.00    | 40,000.00   | 143,000.00  |
| 5.  นายจาง ยิง ฟู         |               |             |             |
|                         | 103,000.00    | 40,000.00   | 143,000.00  |
| 6.  นายหลิว ปิง ซุง        |               |             |             |
|                         | 102,000.00    | 40,000.00   | 142,000.00  |
| 7.  นางพรวิภา            |               |             |             |
|     เสนีย์ประกรณ์ไกร       | 102,000.00    | 40,000.00   | 142,000.00  |
|                         |               |             |             |
| 8.  นางเจนจิรา เจตนลิน    | 132,000.00    | 56,000.00   | 188,000.00  |
|                         |               |             |             |
| 9.  นายศักดิ์ริน ชูศักดิ์ตระกูล  | 102,000.00    | 28,000.00   | 130,000.00  |
|                         |               |             |             |
| 10. ดร.อนุภาพ ถิรลาภ      | 102,000.00    | 56,000.00   | 158,000.00  |
|                         |               |             |             |
| 11. นายสมพร หวานกิจเจริญ  |               |             |             |
+-------------------------+---------------+-------------+-------------+

ค่าตอบแทนคณะผู้บริหาร

ค่าตอบแทนคณะผู้บริหารสำหรับปี 2547 รวม 8 ท่าน ประกอบด้วยเงินเดือน โบนัส ค่าตำแหน่ง
ค่าเช่ารถหรือค่าน้ำมันรถ จำนวน 9,844,300.00 บาท

ค่าตอบแทนอื่น

ไม่มี

การกำกับดูแลกิจการ

คณะกรรมการบริษัทได้ตระหนักถึงความสำคัญของการกำกับดูแลกิจการที่ดีเพื่อเพิ่มความโปร่งใส
เพิ่มขีดความสามารถในการแข่งขันกิจการและเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย

นอกจากการปฏิบัติหน้าที่ด้านการกำหนดนโยบายและทิศทางการดำเนินงานของบริษัท
คณะกรรมการยังดำเนินการกำกับดูแลกิจการให้เป็นไปตามกฎหมาย วัตถุประสงค์
และข้อบังคับของบริษัทตลอดจนมติที่ประชุมผู้ถือหุ้นด้วยความซื่อสัตย์
มีการควบคุมดูแลจากกรรมการตรวจสอบเพื่อให้มีระบบการควบคุมและการตรวจสอบภายในที่เหมาะสมเพียงพอ
อีกทั้งยังมีการประสานงานระหว่างฝ่ายบริหารเพื่อดูแลให้การบริหารกิจการเป็นไปตามนโยบายที่กำหนดไว้และมีการปฏิบัติภายใต้ระเบียบข้อบังคับของบริษัทและกฎหมายต่างๆ
ที่เกี่ยวข้องอย่างมีประสิทธิภาพ
มีการรายงานทางการเงินอย่างเปิดเผยครบถ้วนถูกต้องตามมาตรฐานและข้อกำหนดของตลาดหลักทรัพย์

การดูแลเรื่องการใช้ข้อมูลภายใน

บริษัทได้กำหนดระเบียบปฏิบัติเกี่ยวกับการซื้อขาย
หรือเปลี่ยนแปลงการถือหลักทรัพย์ของบริษัทเพื่อดูแลมิให้ผู้บริหารนำข้อมูลภายในบริษัทซึ่งยังไม่ได้เปิดเผยต่อสาธารณชนไปใช้เพื่อประโยชน์ส่วนตัว
รวมทั้งกำหนดมาตรการลงโทษโดยเด็ดขาดหากมีกรณีดังกล่าวเกิดขึ้น
รวมทั้งยังกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์ตามมาตรา
59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
ทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่างๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบโดยผ่านช่องทางและสื่อการเผยแพร่ข้อมูลต่างๆ
ของตลาดหลักทรัพย์

ในส่วนงานด้านผู้ลงทุนสัมพันธ์ บริษัทยังไม่ได้จัดตั้งหน่วยงานขึ้นเฉพาะ
เนื่องจากกิจกรรมในเรื่องดังกล่าวยังไม่มากนัก
อย่างไรก็ตามผู้ลงทุนสามารถติดต่อขอทราบข้อมูลบริษัทได้ที่โทร 0-2266-4725 หรือที่

e-mail address: info@thailuxe.com

บุคลากร

จำนวนบุคลากรทั้งหมด 311 คน ดังรายการต่อไปนี้

-   สำนักงานใหญ่และโรงงานอาหารปลา จังหวัดสมุทรสงคราม 128 คน

-   สำนักงานกรุงเทพ 4 คน

-   โรงงานอาหารกุ้ง จังหวัดเพชรบุรี 133 คน

-   ศูนย์สาขา 46 คน

ผลตอบแทนพนักงาน

ผลตอบแทนรวมของพนักงานคิดเป็นเงินทั้งสิ้น 51,395,000 บาท
ลักษณะของผลตอบแทนแยกเป็นเงินเดือน ค่าแรง ค่าล่วงเวลา เบี้ยเลี้ยง โบนัส ค่าที่พัก
เงินรางวัลพนักงาน เงินสมทบกองทุนสำรองเลี้ยงชีพ

นโยบายในการพัฒนาพนักงาน

1.  พัฒนาทรัพยากรบุคคลโดยการให้การศึกษาและฝึกอบรมอย่างต่อเนื่องเพื่อให้พนักงานทุกคนมีทักษะและความรู้เหมาะสมกับการปฏิบัติงานที่ได้รับมอบหมาย

2.  พัฒนาการทำงานเป็นทีมโดยให้พนักงานทุกระดับมีส่วนร่วมในการแก้ปัญหาและเสนอแนะแนวทางเพื่อการดำเนินการให้บรรลุตามนโยบายที่กำหนด

3.  พัฒนาจากพนักงานไปสู่สายการบริหารการจัดการอย่างมืออาชีพ

4.  พัฒนาจากพนักงานไปสู่สายผู้ชำนาญการ

จริยธรรมธุรกิจ

บริษัทได้ออกหนังสือเกี่ยวกับจรรยาบรรณของพนักงานเพื่อให้พนักงานยึดถือเป็นแนวทางในการปฏิบัติหน้าที่ด้วยความซื่อสัตย์
สุจริตต่อผู้มีส่วนได้ส่วนเสียทุกกลุ่ม

สิทธิของผู้มีส่วนได้เสียกลุ่มต่างๆ

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงานและผู้บริหารของบริษัทและบริษัทร่วม รวมทั้งผู้มีส่วนได้เสียภายนอก ได้แก่ คู่ค้าของบริษัท
ตลอดจนหน่วยงานภาครัฐบาลและหน่วยงานอื่นๆ ที่เกี่ยวข้อง โดยมีรายละเอียดดังนี้

พนักงาน : บริษัทได้ปฏิบัติกับพนักงานอย่างเท่าเทียมเป็นธรรม และให้ผลตอบแทนที่เหมาะสม
โดยให้พนักงานทุกคนมีสิทธิ์ในการโต้แย้งค่าตอบแทนของตนเองหากเห็นว่าไม่เหมาะสม
รวมทั้งการให้สิทธิ์ในการประเมินการบริหารของฝ่ายบริหาร

คู่ค้า : บริษัทมีการซื้อสินค้าและบริการจากคู่ค้าเป็นไปตามเงื่อนไขทางการค้า
รวมถึงการปฏิบัติตามสัญญาต่อคู่ค้า

เจ้าหนี้ : บริษัทปฏิบัติตามเงื่อนไขการกู้ยืมเงินตามข้อตกลง

ลูกค้า : บริษัทเอาใจใส่และรับผิดชอบต่อลูกค้า ผลิตสินค้าที่มีคุณภาพและมาตรฐาน
รักษาความลับของลูกค้า
และมีหน่วยงานหรือบุคคลที่ทำหน้าที่รับข้อร้องเรียนของลูกค้าเพื่อรีบดำเนินการให้แก่ลูกค้าโดยเร็วที่สุด

คู่แข่ง : บริษัทประพฤติตามกรอบกติการการแข่งขันที่ดี
รักษาบรรทัดฐานของข้อพึงปฏิบัติในการแข่งขัน ไม่ใช้วิธีการไม่สุจริตใดๆ เพื่อทำลายคู่แข่ง

ชุมชน : มีความรับผิดชอบต่อสภาพแวดล้อมของชุมชนและสังคม